**REGIONALNI VODOOPSKRBNI SUSTAV ZAGREBAČKE ŽUPANIJE – ZAGREB ISTOK**

* javni investicijski projekt koji se odnosi na izgradnju vodocrpilišta Kosnica te rekonstrukciju i izgradnju vodoopskrbnog sustava na području istočnog dijela Zagrebačke županije
* osnovna namjena – osiguranje kvalitetne vode namijenjene ljudskoj potrošnji
* na sjednici Vlade RH održanoj 1. veljače Projekt je proglašen strateškim investicijskim projektom Republike Hrvatske

1. **Cilj projekta:**

* međusobno povezivanje 4 grada i 10 općina u jedinstveni RVS Zagrebačke županije – Istok
* povećanje priključenosti na vodoopskrbnu mrežu s postojećih 60% na 90%
* smanjenje gubitaka s 29% na 18%
* povećanje pouzdanosti opskrbe vodom i učinkovitosti sustava javne vodoopskrbe
* od 01.07.2016.g. – jedan javni isporučitelj vodne usluge na području obuhvata Projekta

1. **Financiranje projekta:**

Projekt se financira sredstvima iz Operativnog programa Konkurentnost i kohezija 2014.-2020.. Ukupna vrijednost Projekta (s PDV-om) iznosi 883.885.327 kn, **odnosno 707.108.262 kn bez PDV-a.** Troškovi PDV-a nisu prihvatljivi troškovi za financiranje putem navedenog Operativnog programa.

Omjer sufinanciranja iz Kohezijskog fonda EU – 68,4412658%, Nacionalna komponenta: Državni proračun, HV i ViOZŽ – 31,5587342 %

* Bespovratna sredstva iz Kohezijskog fonda iznose 483.953.846 kn
* Državni proračun RH – 89.261.764 kn
* Hrvatske vode – 89.261.764 kn
* ViOZŽ – 44.630.884 kn (kredit)

1. **Projektna dokumentacija:**

U okviru projekta izrađena je projektna dokumentacija (idejni i glavni projekti) temeljem kojih je ishođeno preko 70 lokacijskih i građevinskih dozvola.

Za područje obuhvata Projekta izrađena je i Studija utjecaja na okoliš.

1. **Projekt uključuje:**

* izgradnju novog vodocrpilišta Kosnica kapaciteta 450 l/s
* izgradnju osnovnog dobavnog sustava (magistralni cjevovodi Sesvetski Kraljevec-Božjakovina, Cerje-Vukovje, Kosnica-Hruščica)
* izgradnju 15 novih crpnih stanica (Dugo Selo, Vrbovec, Sv. Ivan Zelina) i 1 rekonstrukciju crpne stanice (Vrbovec)
* izgradnju 5 novih vodotornjeva (Vrbovec)
* izgradnju vodoopskrbne mreže u ukupnoj duljini od **316.222 m**
* *Osnovni dobavni sustav – 27.775 m*
* *Dugo Selo – 1.548 m*
* *Vrbovec – 222.826 m*
* *Sveti Ivan Zelina – 61.387 m*
* *Ivanić-Grad – 2.686 m*
* rekonstrukciju vodoopskrbne mreže u ukupnoj duljini od **108.152 m**
* *Dugo Selo – 47.949 m*
* *Vrbovec – 9.250 m*
* *Sveti Ivan Zelina – 5.374 m*
* *Ivanić-Grad – 45.579 m*
* izgradnju **8934 novih kućnih priključaka**

1. **Javna nabava:**

Projektom je predviđeno provođenje 11 postupaka javne nabave kako slijedi:

* 7 postupaka javne nabave za radove
* nabava usluga upravljanja projektom
* nabava usluga nadzora nad radovima
* nabava usluga provedbe mjera vidljivosti i promidžbe
* nabava opreme

1. **Trajanje:**

Ukupno trajanje Projekta definirano je Studijom izvodljivosti i iznosi 63 mjeseca.